Dansgleði á Hrafnistu í Hafnarfirði
Heljarinnar mikið fjör og gleði tekur öll völd þegar Auður Harpa danskennari kemur í heimsókn á Hrafnistu í Hafnarfirði eins og sést á meðfylgjandi myndum og myndskeiðum.
https://www.facebook.com/handverksheimili/videos/1628096807454199/
https://www.facebook.com/handverksheimili/videos/1628096880787525/
Kósý sunnudagur á Hrafnistu í Hafnarfirði
Starfsfólkinu á Sjávar- og Ægishrauni, Hrafnistu Hafnarfirði, áskotnaðist svolítið af suðusúkkulaði um helgina sem ákveðið var að nýta í að búa til heitt súkkulaði. Að sjálfsögðu var það svo borið fram með þeyttum rjóma.
Eins og sjá má á myndunum vakti þetta mikla lukku meðal heimilisfólks.
Alþjóðlegur dagur iðjuþjálfunar - kynning á starfsemi Hrafnistu Hafnarfirði
Í tilefni af alþjóðlegum degi iðjuþjálfunar þann 27. október sl. stóð iðjuþjálfunin á Hrafnistu í Hafnarfiði að kynningu á starfsemi sinni.
Á kynningunni mátti sjá m.a. sýnishorn frá ýmsum meðferðarformum, hjálpartækjum og matstækjum. Einnig var hægt að skoða myndir frá daglegu starfi iðjuþjálfa.
Allir voru velkomnir og var ánægjulegt að sjá hversu vel tókst til og voru gestir mjög áhugasamir.
Hér má sjá nokkrar myndir af uppstillingunum.
Allraheilagramessa sunnudaginn 1. nóvember kl. 14 á Hrafnistu í Reykjavík
Allraheilagramessa verður haldin sunnudaginn 1. nóvember kl. 14 í samkomusalnum Helgafelli 4. hæð, Hrafnistu Reykjavík.
Prestur er sr. Svanhildur Blöndal.
Framtíðarþing um farsæla öldrun verður haldið í Þjónustumiðstöð aldraðra á Selfossi, Grænumörk 5, mánudaginn 16. nóvember nk. kl. 16:30 - 20:30.
75 ára og eldri
55 ára og yngri
Starfsfólk sem tengist öldrunarmálum
Skráning sendist á netfangið This email address is being protected from spambots. You need JavaScript enabled to view it. eða í síma 693 9508 eigi síðar en 10. nóvember nk. Athugið að takmarkaður fjöldi er í hverjum hóp. Taka þarf fram nafn, kennitölu og síma. Þátttaka er öllum heimil og án endurgjalds.
Alþjóðlegur dagur iðjuþjálfunar 27. október 2015
Í dag er alþjóðlegur dagur iðjuþjálfunar og í tilefni dagsins langar mig til að fræða ykkur aðeins um iðjuþjálfun.
Nokkrir fróðleiksmolar um iðjuþjálfun í tilefni af Alþjóðlegum degi iðjuþjálfunar, 27. október 2015:
Vissir þú að ……..???
Iðjuþjálfafélag Íslands var stofnað 1976 – stofnfélagar voru 10 konur – félagsmenn eru nú um 300 – með stéttarfélags-, fag- eða nemaaðild. http://www.ii.is/
Árið 2016 verður félagið 40 ára og í tilefni afmælisins verður haldin ráðstefna í byrjun mars 2016.
Iðjuþjálfun er kennd við Háskólann á Akureyri – kennsla hófst 1997 og fyrstu „íslensku“ iðjuþjálfarnir luku námi 2001 http://www.unak.is/
Iðjuþjálfun við HA er 4ra ára BSc-nám
Fyrir tilkomu námsbrautar við HA lærðu Íslendingar iðjuþjálfun erlendis – flestir á Norðurlöndunum, en einnig í Bretlandi, Bandaríkjunum og Ástralíu.
Alheimssamtök iðjuþjálfa WORLD FEDERATION OF OCCUPATIONAL THERAPISTS voru stofnuð 1952 , http://www.wfot.org/
Stærsti vinnustaður iðjuþjálfa á Íslandi er Landspítali og þar eru iðjuþjálfar starfandi á eftirtöldum starfsstöðvum: Fossvogur, Grensás, Landakot, Hringbraut (vefrænar- og geðdeildir), Barna- og unglingageðdeild, Kleppur.
Annar stór vinnustaður iðjuþjálfa er Endurhæfingarmiðstöðin Reykjalundur. Þar starfa iðjuþjálfar á eftirtöldum sviðum: hjartasviði, lungnasviði, geðsviði, gigtarsviði, verkjasviði, hæfingarsviði, taugasviði, næringar- og offitusviði og sviði atvinnulegrar endurhæfingar.
Iðjuþjálfar eru starfandi í mörgum sveitarfélögum víðs vegar um landið og er starfssvið þeirra þar í leik- og grunnskólum.
Starfsendurhæfing er ört vaxandi þjónusta og byggir á þeirri hugsun að meta færni, en ekki óvinnufærni eða örorku. Iðjuþjálfar eru víða starfandi í starfsendurhæfingu, s.s. hjá Janus og Hugarafli og Starfsendurhæfingarsjóðnum VIRK og sem starfsendurhæfingarráðgjafar hjá stéttarfélögum.
Á Æfingastöð SLF, Þroska- og hegðunarstöð og Greiningarstöð vinna iðjuþjálfar með börnum sem glíma við færnivanda af ýmsum toga og fjölskyldum þeirra og veita ráðgjöf til skóla og leikskóla barnsins.
Iðjuþjálfar starfa í álverinu á Reyðarfirði og í Straumsvík við vinnuvernd.
Iðjuþjálfar eru starfandi á flestum öldrunarheimilum á Íslandi og það er starfandi faghópur í öldrunarþjónustu innan iðjuþjálfafélagsins.
Á Hrafnistu starfa 6 iðjuþjálfar: Sigurbjörg Hannesdóttir og Þorgerður Kristín Guðmundsdóttir Hrafnistu í Reykjavík. Sigurbjörg Hannesdóttir Hrafnista í Kópavogi.
Guðrún Jóhanna Hallgrímsdóttir, María Ósk Albertsdóttir og Harpa Björgvinsdóttir Hrafnistu í Hafnarfirði. Erla Durr Magnúsdóttir Hrafnistu í Reykjansbæ.
Ykkur til upplýsinga læt ég fylgja2 stutt myndbönd um iðjuþjálfun.
Hvað er iðjuþjálfun? https://www.youtube.com/watch?v=ZKdA8QzdAlo#action=share
Hvað er iðjuþjálfun? https://www.youtube.com/watch?v=ETcPH5-LmDw
Deildarstjóri iðjuþjálfunar
Hrafnista Reykjavík og Kópavogur
Síða 92 af 104